Germaniya xalqaro agentligining (GIZ) «Markaziy Osiyoda savdo tartibotlarini soddalashtirish» mintaqaviy loyihasi doirasida Davlat bojxona qo‘mitasi «Yallama» chegara bojxona postiga qiymati salkam 100 ming AQSh dollariga teng nazorat texnik vositalarini topshirdi. Foto: Dunyo Davlat bojxona qo‘mitasida tashkil qilingan topshirish-qabul qilish tadbirida GIZ direktori Ioaxim Frits hamda loyiha rahbari Felitsitas Zik ishtirok etdi. Qo‘mita raisi o‘rinbosari Otabek Choriyev so‘nggi yillarda GIZ bilan hamkorlik faol bosqichga ko‘tarilganini ta’kidladi. Taqdim etilgan yangi texnik vositalar ko‘magida bojxona nazorati va rasmiylashtiruvi jarayonlarini soddalashtirish, zamonaviy ratsiyalar orqali o‘rnatiladigan tezkor aloqa kanali esa tashqi iqtisodiy faoliyat ishtirokchilariga ko‘rsatiladigan xizmatlar tezkorligini oshirish imkoniyatini beradi.